Τζορτζ Φόρμαν

Ο Τζορτζ Έντουαρντ Φόρμαν (10 Ιανουαρίου 1949 – 21 Μαρτίου 2025) ήταν Αμερικανός πρώην επαγγελματίας πυγμάχος, πάστορας, ψυχαγωγός, συντάκτης και ιδιοκτήτης της επιχείρησης George's Butcher Shop. Αγωνίστηκε συνολικά 20 χρόνια, απο το 1969 έως το 1977 και από το 1987 έως το 1997. Αποσύρθηκε από τους αγώνες στην ηλικία των 48, όντας ο τρίτος μεγαλύτερος σε ηλικία εν ενεργεία πυγμάχος στην ιστορία, μετά τον Μπέρναρντ Χόπκινς και τον Εβάντερ Χόλιφιλντ. Επίσης στέφθηκε Χρυσός Ολυμπιονίκης στους Ολυμπιακούς Αγώνες του 1968.

 Πρώτα χρόνια 
Ο Τζορτζ Φόρμαν μεγάλωσε κάτω από δύσκολες συνθήκες. Ο βιολογικός του πατέρας ήταν ο Λιρόι Μούρχεντ, αλλά η μητέρα του παντρεύτηκε τον Τζ. Ντι. Φόρμαν, όταν ο Τζορτζ ήταν ακόμη μικρός μαζί με τα έξι αδέρφια του. Εγκατέλειψε το σχολείο σε ηλικία 15 ετών, για να σπουδάσει σε επαγγελματική σχολή. Το όνειρο του Τζορτζ ήταν να γίνει αθλητής του ράγκμπι, αλλά δεν τα κατάφερε. Ήταν πατέρας δώδεκα παιδιών, εκ των οποίων 5 είναι γιοι και 7 κόρες. Τα παιδιά του, που είναι αγόρια, είναι βαπτισμένα με το δικό του όνομα, δικαιολογώντας αυτή την κίνηση σε μια συνέντευξη: «Έδωσα το ίδιο όνομα στα αγόρια μου, επειδή όταν ένας από εμάς ανεβαίνει, τότε ανεβαίνουμε όλοι μαζί. Αν κάποιος κατεβαίνει, τότε κατεβαίνουμε όλοι μαζί.»
Από τις επτά κόρες οι δυο προέκυψαν μέσω του γάμουτου, οι τρεις από μια παλιά του ερωτική σχέση και οι άλλες δύο υιοθετήθηκαν το 2012.

Απεβίωσε στις 21 Μαρτίου 2025, σε ηλικία 76 ετών.

 Σταδιοδρομία 

 Επαγγελματική  
Ο Τζορτζ Φόρμαν αγωνίστηκε εξ αρχής σε ερασιτεχνικό επίπεδο, μέχρις ώτου κάνει την επαγγελματική του δράση στις 23 Ιουνίου του 1969, νικώντας τον πρώτο του αγώνα, στην ηλικία των 20. Απο τότε έως και το 1974, ήταν αήττητος στο ενεργητικό του, μέχρι την πρώτη του ήττα από τον Μοχάμεντ Άλι. ενω ήταν πρώτος διεκδικητής για τη ζώνη του πρωταθλητή ενάντια του Φρέιζερ. Συνολικά έχει συμμετάσχει σε 81 αγώνες εκ των οποίων οι 76 ήταν νικηφόροι και οι 5 ηττημένοι. Τον Ιανουάριο του 1973 κατάφερε να διακριθεί για πρώτη του φορά Παγκόσμιος πρωταθλητής τριών ζώνων (WBA,WBC,The Ring) με τον αγώνα που είχε απέναντι στον Τζο Φρέιζερ και τους διατήρησε για έναν χρόνο. Το 1977 έρχεται η πρώτη του παραίτηση μετά από την ήττα του σε αγώνα, και ακολούθησε τον δρόμο του Θεού ως πάστορας. Δέκα χρόνια αργότερα, το 1987 επανέρχεται στην ενεργό δράση στην ηλικία των 38.
, κερδίζοντας για δεύτερη φορά το 1994 τους δυο παγκόσμιους τίτλους (WBA, IBF) απο τον 27χρονο Μάικλ Μούρερ μέχρι την ήττα του στα σημεία και την επίσημη απόσυρση του το 1997 από τον Σάνον Μπρίγκς. Συνέχισε ως εκφωνητής αγώνων μέχρι το 2003, όπου παραιτήθηκε εντελώς απο τον χώρο της πυγμαχίας..

Ο Φόρμαν ήταν ενταγμένος στο "World Boxing Hall of Fame" και στο "International Boxing Hall of Fame". Ο Παγκόσμιος Οργανισμός Πυγμαχίας, είχε κατατάξει τον Φόρμαν στην 8η θέση στην κατηγορία των καλύτερων αθλητών πυγμαχίας όλων των εποχών . Το περιοδικό "The Ring" τον τοποθέτησε στους 25 καλύτερους πυγμάχους των τελευταίων 80 χρόνων. .

 Ερασιτεχνική 
Πραγματοποίησε το πρώτο του ερασιτεχνικό ντεμπούτο το 1967 νικώντας στον πρώτο του αγώνα.

Νίκησε σε Τουρνουά Κ18 στο Σαν Φρανσίσκο τον Φεβρουάριο του 1967. Επίσης νίκησε τον Τόμας Κουκ για τα «χρυσά γάντια» στην κατηγορία των Κ20 στο Λας Βέγκας.

Τον Φεβρουάριο του 1968 κέρδισε τον τίτλο επιτυχόντων στην κατηγορία Κ20, ενώ τον επόμενο Μάρτιο διακρίθηκε με τον τίτλο του National AUU στην κατηγορία Βαρέων Βαρών

Ήταν πυγμάχος προπόνησης τον Ιούλιο του 1968 με τον τότε επαγγελματία Σόνι Λίστον. Το 1968 στέφθηκε Χρυσός Ολυμπιονίκης στους Ολυμπιακούς Αγώνες του 1968.

Το ενεργητικό ερασιτεχνικού επιπέδου είναι 15 νίκες, 4 ισοπαλίες και καμιά ήττα.

Παραπομπές

 Εξωτερικοί σύνδεσμοι 


Κατηγορία:Αμερικανοί πυγμάχοι
Κατηγορία:Αμερικανοί Ολυμπιονίκες